《九月七日子坦子聿俱出敛租谷鸡初鸣而行甲夜始归劳以此诗》
宋代·陆游

仲秋谷方登，螟生忽告饥。
艰难冀一饱，俯仰事已非。
贷粮助耕耘，客主更相依。
一旦忽如此，欲语涕屡挥。
共歛螟之余，存者牛毛稀。
吾儿废书出，辛苦幸庶几。
夜半闻具舟，怜汝露湿衣；既夕不能食，念汝戴星归。
手持一杯酒，老意不可违。
秫瘦酒味薄，食少鸡不肥。
颇闻吴中熟，多稼彻王畿；亦欲就饱处，无羽能奋飞？官富哀我民，榜笞方甚威；渠亦岂得已，抚事增歔欷！

作者简介：陆游（1125年11月13日－1210年1月26日），字务观，号放翁，汉族，越州山阴（今浙江绍兴）人，尚书右丞陆佃之孙，南宋文学家、史学家、爱国诗人。陆游生逢北宋灭亡之际，少年时即深受家庭爱国思想的熏陶。宋高宗时，参加礼部考试，因受宰臣秦桧排斥而仕途不畅。孝宗时赐进士出身。中年入蜀，投身军旅生活。嘉泰二年（1202年），宋宁宗诏陆游入京，主持编修孝宗、光宗《两朝实录》和《三朝史》，官至宝章阁待制。晚年退居家乡。创作诗歌今存九千多首，内容极为丰富。著有《剑南诗稿》《渭南文集》《南唐书》《老学庵笔记》等。